Budgetopfølgning Teknik- og Miljøudvalget 2015 pr. 30.11 2015 
Sagsfremstilling 
2.      Budgetopfølgning Teknik- og Miljøudvalget 2015 pr. 30.11 2015  
                                                                                                                        Åbent 
Sagsnr.: 326-2015-754          J.nr.: 00.30.14            Britta Nilsson.: 326-2015-405961 
  
Sagstype 
Orientering 
  
Resume og sagens baggrund 
Økonomistaben fremlægger budgetopfølgning pr. 30. november 2015. Dispositionsregnskaberne viser et samlet 
forventet merforbrug på 4,5 mio. kr. (sidste måneds disponerede merforbrug 4,6 mio. kr.).  
Siden sidste opfølgning er udvalget tilført tillægsbevilling på 3,2 mio. kr.  
  
Indstillinger 
Direktøren indstiller, at orienteringen tages til efterretning. 
  
Behandling 
Teknik- og Miljøudvalget. 
  
Sagsfremstilling 
Baggrunden for budgetopfølgningen er partnerskabsholdernes dispositionsregnskaber. Hvis der forventes 
merforbrug, bliver der lagt en handleplan i dialog med direktøren og Økonomistaben. Nedenfor er skrevet 
bemærkninger til de største forventede mer- eller mindreforbrug.  
  
Veje og Grønne områder: 
Der forventes et merforbrug i 2015 på 1,4 mio. kr. (sidste måneds disponerede merforbrug 1,4 mio. kr.) Det skyldes 
blandt andet, at der er indarbejdet udgifter til udarbejdelse af kvalitetsstandarder og udgifter til den kommende 
konkurrenceudsættelse hos både bestiller og udfører. Herudover har vejret i 2015 hidtil betydet øgede driftsudgifter 
til blandt andet grøn pleje. 
  
Ejendomme: 
Der forventes et merforbrug på 3,2 mio. kr. (sidste måneds disponerede merforbrug 0 mio. kr.). Det skyldes blandt 
andet, at der i forbindelse med PCB-renoveringen på Nyrupskolen blev konstateret skimmelsvamp og andre forhold, 
der skulle lovliggøres, og som ikke har med PCB-renovering at gøre. Hertil har der været yderligere akutte 
omkostninger på driftsområdet, som ikke har været forudset. Herudover er der fortsat i 2015 udfordringer i forhold til 
budgettet til energiprojekterne EMO og ESCO.    
  
Teknik og Miljø: 
Der forventes et mindreforbrug på 2,8 mio. kr., (sidste måneds disponerede mindreforbrug 2,8 mio. kr.). Arbejdet 
med indsatsplaner er kommet i gang tidligere end forventet. Mindreforbruget er øremærket til det fortsatte arbejde i 
de næste år.  
  
Færger og Havne: 
På færgedriften forventes et samlet merforbrug i 2015 på 4,3 mio. kr. (sidste måneds disponerede merforbrug 4,3 
mio. kr.). I det samlede merforbrug på 4,3 mio. kr. er indeholdt merforbrug på i alt 3,7 mio. kr., der er oparbejdet over 
tid og overført fra år til år.  
  
I 2014 har der overordnet set været balance mellem henholdsvis budget og forbrug, blandt andet på grund af lave 
brændstofpriser og et godt billetsalg. Indtægtsbudgettet blev ikke nået helt. 
  
I 2015 har der været ekstraordinære store udgifter i forbindelse med dokning af Sejerøfærgen, blandt andet til en ny 
radar, udskiftning af PA-anlægget og udbedringer, der ikke foretages hvert år.  
  
Der er ved budgetvedtagelsen for budget 2016, indarbejdet afvikling af færgedriftens merforbrug med 3,7 mio. kr.  
  
Havbadevandsanalyser: 
Der forventes et mindreforbrug på 0,5 mio. kr. (sidste måneds disponerede mindreforbrug 0,5 mio. kr.). Det skyldes, 
at priserne på havbadevandsanalyser generelt er faldet på markedet. 
  
Energibesparende foranstaltninger ESCO og EMO: 
I forbindelse med regnskabsafslutningen 2014 er det blevet synligt, at der er nogle budgetmæssige udfordringer i 
forbindelse med de energibesparende projekter ESCO og EMO. 
Der er ved budgetvedtagelsen for budget 2016 indarbejdet delvis afvikling af projekternes merforbrug med 2,0 mio. 
kr. fra 2016 og frem.  
  
Vej, Ejendom og Affald, brugerfinansieret: 
Renovationsordningen forventer merforbrug på 2,2 mio. kr. (sidste måneds disponerede merforbrug 2,2 mio. kr.). 
Dette skyldes, at de månedlige betalinger til KaraNoveren for at drive genbrugspladserne er større end forventet og 
at udgiften til perkolatbassin i [adresse] også er større end forventet.  
  
Orientering byggesagsgebyrer:  
Ved budget 2015 blev den ny lovgivning, som regulerer baggrunden for opkrævning af byggesagsgebyrer, 
indarbejdet. Indtægterne følges nøje for at se, om der er balance mellem indtægter og indtægtsbudgettet. Det blev 
vurderet pr. 31. maj 2015, at indtægtsbudgettet i 2015 måske ikke kan nås. Pr. 30. november 2015 var indtægten 
1,443 mio. kr. Indtægtsbudgettet for 2015 er 2,071 mio. kr.  
  
Orientering Flextur: 
Udgifter til Movia til betaling for Flextur er generelt stigende. På baggrund af de faktiske udgifter til Flextur i perioden 
januar til oktober  2015 forventes et merforbrug på 0,5 mio. kr. i 2015. Budget til Flextur er i 2015 1,7 mio. kr. 
Udgiften i 2014 var 2 mio. kr., og skønnes i 2015 at stige til 2,2 mio. kr. Udgifterne til Flextur følges. 
  
Økonomiske konsekvenser 
Drift: 
Den samlede budgetopfølgning viser et forventet merforbrug på udvalgets område på 4,6 
mio. kr. for 2015 (sidste måneds disponerede merforbrug 4,6 mio. kr.). 
  
Anlæg: 
Den samlede budgetopfølgning viser, en forventet saldo ultimo 2015 på 23,6 mio. kr. (sidste måned 6,8 mio. kr.). 
For anlægsbevillinger i 2015, disponeres 29,7 mio. kr. (sidste måned 14,3 mio. kr.) overført og forbrugt i 2016. 
Ændringen skyldes dels, at frigivne anlægsbevillinger i november 2015 til landsbyfornyelse og trafiksikkerhedsplan 
er disponeret forbrugt i 2016, dels en ændret disponering vedrørende en række trafiksikkerhedsprojekter. 
Anden etape i forbindelse med PCB-renoveringen af Nyrupskolen er afsluttet og der vil blive igangsat udarbejdelse 
af anlægsregnskab.  
  
  
Bilag 
  
  
  
  
  
Anne Paulsen  Teknik- og Miljøudvalget pr. 30.11.2015 
326-2015-405944 
Teknik- og Miljøudvalgets møde den 12. januar 2016: 
Taget til efterretning. 
